open-index/open-wikipedia-markdown huggingface dataset:
Webkamera

thumb|Typická webkamera

**Webkamera** alebo **webová kamera** je vstupné zariadenie počítača slúžiace na snímanie pohyblivého obrazu alebo statických obrázkov, a ich prenos do počítača pre ďalšie spracovanie. Predstavujú konštrukčne jednoduchý spôsob digitalizácie obrazu pre počítačové spracovanie.

Ich hlavným využitím (ako vyplýva z názvu) je internet - online zobrazenie účastníkov videokonferencie, snímanie priestoru a prenos informácii na internetovú stránku, fotografovanie a pod. Ich využitie je všestrannejšie - umožňujú napr. sledovať priestor ako bezpečnostná kamera, na stráženie detí, na prenos obrazu zo známych miest či turistických destinácií, na cestách a diaľniciach pre zobrazenie dopravnej situácie a pod. Záleží len od aplikačného softvéru, ktorý webkameru obsluhuje.

## Konštrukcia
right|thumb|Elektronika webkamery s jednoduchým objektívom a bez neho (dole) - vidíme snímací CCD prvok
Štandardná webkamera je tvorená jednoduchým objektívom (obvykle len s jednou šošovkou), snímacím prvkom - najbežnejší je CCD snímač s rozlíšením 640x480 pixelov (minimálne 320x240, horná hranica nie je obmedzená) a vyhodnocovacou elektronikou s USB rozhraním. Elektronika je obvykle tvorená jediným špecializovaným čipom. Objektív je najčastejšie fix focus (pevné zaostrenie), alebo je jednoduchým kolieskom zaostriteľný na určitú vzdialenosť (rozsah vzdialeností). Drahšie modely majú automatické zaostrovanie. Existujú aj webkamery s ovládaním (a to aj cez internetovú sieť) - zaostrovanie, diaľkovo ovládané motorické natáčanie a sklápanie kamery, zoom a pod. 

Obraz z objektívu je premietaný na CCD snímač, zdigitalizovaný v čipe a odoslaný do počítača cez USB port.

## Softvér
Súčasťou webkamier je driver, ktorý sprostredkuje softvérové komunikačné rozhranie pre ostatné softvérové vybavenie v počítači. Na toto štandardné rozhranie sa pripájajú programy schopné spracovať obraz z kamery - internetové komunikačné programy (napr. skype, icq a pod.), grafické programy, programy na spracovanie videa a pod. Softvér mimo online zasielania obrazu cez internet umožňuje aj digitalizáciu videa do streamu a jeho uloženie na pevný disk.

## Iné projekty

## Externé odkazy
* Webkamery.net - zoznam webkamier v Česku, na Slovensku a celej Európe 
* Europa Webcams: webkamery z celej Európy, najmä z Česka, Slovenska a Nemecka 
* Kamerynamape.net - slovenské webkamery na mape 

Kategória:Vstupné zariadenia
Kategória:Počítačové príslušenstvo
Kostol Premenenia Pána

**Kostol Premenenia Pána** môže byť
* Kostol Premenenia Pána (Banský Studenec)
* Kostol Premenenia Pána (Kuraľany)
* Kostol Premenenia Pána (Oravská Jasenica)
* Kostol Premenenia Pána (Pezinok)
* Kostol Premenenia Pána (Sedlice)
* Kostol Premenenia Pána (Špania Dolina)
*Starokatolícky kostol Premenenia Pána (Varnsdorf)

Premenenie Pána
Kostol svätého Antona Pustovníka

**Kostol svätého Antona Pustovníka** môže byť

* Kostol svätého Antona Pustovníka (Brodské)
* Kostol svätého Antona Pustovníka (Červený Kláštor)
* Kostol svätého Antona Pustovníka (Modrý Kameň)
* Kostol svätého Antona Pustovníka (Spišská Belá)

## Pozri aj
* Kostol svätých Antona a Pavla Pustovníkov (Banská Bystrica)

Anton Pustovník
Kostol Svätých anjelov strážcov

**Kostol Svätých anjelov strážcov** môže byť:

## Slovensko

* Kostol Svätých anjelov strážcov (Cerová)
* Kostol Svätých anjelov strážcov (Dolné Mladonice)
* Kostol Svätých anjelov strážcov (Likavka)
* Kostol Svätých anjelov strážcov (Malá nad Hronom)

## Česko
* Kostol Svätých anjelov strážcov (Kostelec nad Černými lesy)
* Kostol Svätých anjelov strážcov (Kyselovice)
* Kostol Svätých anjelov strážcov (Nivnice)
* Kostol Svätých anjelov strážcov (Stražisko)
* Kostol Svätých anjelov strážcov (Sušice)
* Kostol Svätých anjelov strážcov (Veselí nad Moravou)
* Kostol Svätých anjelov strážcov (Vidochov)

Anjeli strážcovia
Jules Hardouin Mansart

**Julian Hardouin Mansart** alebo **Jules Hardouin-Mansart** (* 16. apríl 1646, Paríž, Francúzsko – † 11. máj 1708, Marly-le-Roi) bol významný francúzsky architekt a dvorný staviteľ francúzskeho kráľa Ľudovíta XIV.

Študoval u svojho prastrýka, známeho francúzskeho architekta Françoisa Mansarta, jedného z tvorcov klasických tradícií vo francúzskej architektúre. Mansart zdedil prastrýkovu zbierku plánov a kresieb a prijal jeho meno. Pracoval pre francúzskeho kráľa Ľudovíta XIV. a ako prvý rozšíril kráľovský zámok v Saint-Germain-en-Laye, a neskôr v roku 1675 aj Versailles. Navrhol všetky prestavby a rozšírenia zámku vo Versailles, vrátane severného a južného krídla, kráľovskú kaplnku (spolu s Robertom de Cotte v roku 1710), a preslávenú Zrkadlovú sieň, ktorú pomáhal vyzdobiť Charlesovi Le Brunovi. Okrem zámku postavil tiež Veľký Trianon a Oranžériu, rovnako ako aj neďaleké pridružené obydlia, ako napr. zámok Marly.

Medzi jeho najznámejšie práce (všetky v Paríži) patria tiež Pont Royal, kostol Saint-Roch a Place Vendôme (1690). Mnohé z týchto diel vytvárajú jedinečný charakter Paríža.

## Iné projekty

Kategória:Francúzski architekti
Kategória:Barokoví architekti
Kategória:Osobnosti z Paríža
Kategória:Rytieri Rádu svätého Michala
Christopher Wren

Sir **Christopher Wren** (* 20. október 1632, East Knoyle, Wiltshire, Anglicko – † 25. február 1723, Londýn) bol anglický barokový dizajnér, astronóm a jeden z najslávnejších anglických architektov. 

Navrhol 53 londýnskych kostolov, vrátane katedrály sv. Pavla v Londýne, no venoval sa tiež navrhovaniu významných svetských budov, pracoval aj na renovácii palácov Kensington Palace (1689 – 1696) či Hampton Court Palace (1689 – 1700).

Bol zakladateľom Londýnskej kráľovskej spoločnosti (a jej prezidentom v rokoch 1680 – 1682) a jeho vedecká práca bola ocenená i takými vedcami, ako napríklad Isaac Newton či Blaise Pascal.

V roku 1986 bol po ňom pomenovaný asteroid 3062 Wren.

## Katedrála sv. Pavla
Kvôli veľkému požiaru Londýna v roku 1666 bola väčšina vtedajších stavieb zničená, a tak vznikla prirodzená potreba vystavať nové svetské i cirkevné stavby. Jednou z nich bola tiež Katedrála svätého Pavla, ktorá síce nebola ohňom zničená natoľko, aby nemohla byť zrekonštruovaná, no napriek tomu sa rozhodlo, že bude postavená katedrála nová a jej návrhom bol v roku 1668 poverený práve Christopher Wren. Nemal to však jednoduché – bol prijatý až jeho štvrtý návrh, označovaný ako *variantný*. Ten sa však Wrenovi pravdepodobne príliš nepozdával, pretože aj keď boli stavebné práce už začaté, vymohol si súhlas s "dekoratívnymi" úpravami, počas ktorých plán katedrály významne zmenil opäť smerom k svojmu prvému návrhu.

## Galéria (výber)


File:Sheldonian Theatre Oxford.jpg|Sheldonian Theatre, Oxford University
File:Sheldonian Theatre Interior, Oxford, UK - Diliff.jpg|Interior, Sheldonian Theatre, Oxford University
File:St Pauls Cathedral from West adj.JPG|St. Paul's Cathedral, west front
File:ISH WC Trinity4.jpg|Library, Trinity College, Cambridge University
File:Marlborough House.jpg|Marlborough House, Westminster as altered
File:Hampton Court 03.jpg|Hampton Court Palace, south front




File:KensingtonPalace.JPG|Kensington Palace, south front
File:Greenwich Hospital from Thames.jpg|Greenwich Hospital, north front
File:Painted-hall-rnc-gw.jpg|Greenwich Hospital, Painted Hall
File:Greenwich naval college dome1.jpg|Greenwich Hospital, the Dome, Painted Hall
File:The Chapel Emmanuel College2.jpg|Emmanuel College, Cambridge University, the Chapel
File:Greenwich-Royal Observatory-016.jpg|The Royal Observatory, Greenwich



## Referencie


## Iné projekty

## Externé odkazy
* Wren; Sir; Christopher (1632 - 1723); Architect, Astronomer and Mathematician

Kategória:Anglickí architekti
Kategória:Barokoví architekti
Kategória:Prezidenti Kráľovskej spoločnosti
Kategória:Britskí slobodomurári
Kategória:Osobnosti na britských bankovkách
Hyper Threading

náhľad|Procesor Pentium 4 s technológiou HT

**Hyper Threading** alebo **Hyperthreading** alebo **HTT** resp. **HT** je technológia používaná výrobcom procesorov firmou Intel pre tzv. multiprocesové operácie. Táto technológia vytvára z jedného fyzického procesora dva virtuálne procesory. Procesor sa voči softvéru správa tak, akoby bol v počítači dvakrát.

Dôsledkom Hyper Threadingu sú vylepšené odozvy procesora, zrýchlenie súčasného spracovania inštrukcií. Procesory s implementovanou technológiou HTT sú o cca 30% rýchlejšie ako klasické procesory bez tejto technológie. 

*Hyper Threading* funguje na princípe duplikácie tej časti CPU, ktorá obsahuje registre, čo pre aplikácie vyvoláva dojem, že procesorov je viacero a zasielajú pre spracovanie procesorom viacero inštrukcií a príkazov naraz. HTT sa javí ako mimoriadne efektívny spôsob zvýšenia výkonu hlavne pri výpočtových operáciách. Hyper Threading teda umožňuje zvýšiť výkon aplikačnému softvéru, ktorý vie pracovať s viacerými vláknami súčasne (multithread) alebo je schopný práce v režime spracovania viacerých úloh naraz (multitasking). Samozrejme druhý virtuálny procesor môže využívať iba tie prostriedky skutočného procesora, ktoré nevyužíva prvý virtuálny procesor. Zvýšenie výkonu je teda spôsobené optimalizáciou využitia všetkých častí jediného CPU. HTT bol vytvorený ako odpoveď na technológie AMD, pretože Intel Pentium 4 dokáže v jednom takte spracovať iba jednu inštrukciu, zatiaľ čo Athlon XP až tri. 

Technológia je aplikovaná v procesore, a tiež v čipovej sade (čipsete) a teda v matičnej doske. Prvé čipsety podporujúce HTT boli rozšírený čipset Intel 850E a čipsety Intel 845GE, Intel 845PE a Intel 845GV. Prvým procesorom Intelu, ktorý podporuje novú technológiu HTT, bol Intel Xeon MP (serverový procesor), z procesorov pre stolné PC to bol Pentium 4 3&nbsp;GHz s jadrom Northwood (v roku 2002).

Kategória:Intel
Kategória:CPU
Zlatý kruh Ruska

[thumb|[Centrálny federálny okruh]]

**Zlatý kruh Ruska** (ru: Золотое кольцо России) je označenie pre skupinu turistických výletov po historických ruských mestách, nachádzajúcich sa severovýchodne od Moskvy v regióne v minulosti zvanom Zálesie, považovanom za kolísku ruskej štátnosti. Mestá sú centrami národných remesiel, v ktorých sa zachovali unikátne pamätníky histórie a kultúry Ruska. Množstvo a zloženie miest v jednotlivých výletoch je rôzne. 

Mestá Zlatého kruhu Ruska sa v rámci administratívneho členenia Ruska nachádzajú v piatich oblastiach: Moskovskej (ru: Mосковской), Vladimirskej (ru: Владимирской), Ivanovskej (ru: Ивановской), Kostromskej (ru: Костромской) a Jaroslavlianskej (ru: Ярославской). Po Zlatom kruhu Ruska je možné cestovať celoročne. 

Termín zaviedol v 60. rokoch 20. storočia sovietsky žurnalista Jurij Vyčkov.

## Zlatý kruh
[thumb|220px|[Spasská veža a Červené námestie v Моskve]]
[thumb|220px|Zlatá brána vo [Vladimír (Rusko)|Vladimire]]
[thumb|220px| Pohľad na [Suzdaľský kremeľ]]
Do zoznamu miest Zlatého kruhu patrí 8 miest (hrubo vyznačené). Ostatné uvádzané mestá sú diskutabilné.

* Alexandrov (ru: Александров)
* Bogoľubovo (ru: Боголюбово)
* **[[Vladimír (Rusko)|Vladimir]]** (ru: Владимир)
* Gorochovec (ru: Гороховец)
* Gus-Chrustaľnyj (ru: Гусь-Хрустальный)
* **[[Ivanovo]]** (ru:Иваново)
* Kaľazin (ru: Калязин)
* Kidekša (ru: Кидекша)
* **[[Kostroma]]** (ru: Кострома)
* Moskva (ru: Москва)
* Murom (ru: Муром)
* Palech (ru: Палех)
* **[[Pereslavľ-Zalesskij]]** (ru: Переславль-Залесский)
* Pľos (ru: Плёс)
* **[[Rostov]]** (ru: Ростов Великий)
* **[[Sergijev Posad]]** (ru: Сергиев Посад)
* **[[Suzdaľ]]** (ru: Суздаль)
* Tutaev (ru: Тутаев)
* Uglič (ru: Углич)
* Juriev-Poľskij (ru: Юрьев-Польский)
* **[[Jaroslavľ]]** (ru: Ярославль)

## Externé odkazy
* Zlatý kruh Ruska 
* Malý Zlatý kruh 
* Zlatý kruh Ruska
* Pereslavľ-Zalesskyj 
* Jurjev Poľskyj 

Kategória:Rusko
Kalvária (Nitra)

náhľad|Pohľad z kalvárie na mesto Nitra.
náhľad|Kaplnka kalvárie
náhľad|Kaplnky krížovej cesty
**Nitrianska kalvária** je kalvária z prelomu 18.19. storočia, nachádzajúca sa na rovnomennom dominantnom skalnatom vrchu v juhovýchodnej časti mesta Nitra. Z vrchu je panoramatický výhľad na mesto, vrch Zobor a širšie okolie. 

Výstavbe kalvárie v lokalite predchádzali staršie sakrálne stavby. Na úpätí vrchu stojí kostol Nanebovzatia Panny Márie s prvou písomnou zmienkou z 12. storočia a Misijný dom Matky Božej.

## Misijný dom Matky Božej
V roku 1765 bol postavený malý renesančný kláštor pre španielsky rád Nazarénov, ktorí sa mali starať o kostol a pútnikov. Neskôr tu boli umiestnení penzionovaní kňazi. Neskôr z kláštora vznikol sirotinec.

V rokoch 187885 bol kláštor prestavaný do novorománskeho slohu. V roku 1925 bola budova zvýšená a jedno poschodie. Podoba kláštora, ako ho poznáme dnes, je dielom slovenského architekta Michala Milana Harminca. V súčasnosti je celá budova misijným domom Spoločnosti Božieho Slova. Dnes tu prebiehajú viaceré aktivity, návštevníci misijného domu majú možnosť navštíviť misijné múzeum. V júli a auguste tu bývajú púte, z ktorých hlavná púť je v nedeľu po sviatku Nanebovzatia Panny Márie 15. augusta.

## Referencie

## Iné projekty

## Externé odkazy
* Kalvária – nitra.sk
* Putovanie po slovenských Kalváriách VII - Nitra – lisinovic.blog.sme.sk

Kategória:Nitra
Nitra
Graeme Dott

**Graeme Dott** (* 12. máj 1977, Larkhall, Škótsko) je od roku 1994 profesionálný hráč snookeru. Vyhral Majstrovstvá sveta v roku 2006. V roku 2007 vyhral turnaj China Open a dostal sa na druhé miesto vo svetovom rankingu no potom sa dostal pod vplyv depresií a stratil dobrú formu.

## Biografia
### Skorá kariéra
Po tom ako získal titul britského šampióna do 19 rokov v roku 1992, sa Dott stal profesionálom v roku 1994. Pomaly sa šplhal rankingami a do prvej svetovej šestnástky sa dostal v roku 2001, kde sa udržiava až doteraz. Za skoré úspechy sa považuje dosiahnutie štvrťfinále Welsh open v 1996, prvé kvalifikovanie na Majstrovstvá sveta v roku 1997, dosiahol finále Scottish Open 1999 a semifinále Grand Prix a Scottish Open v 2000.

Dott dosiahol svoje prvé bodované víťazstvo na Majstrovstvách sveta 2006. Predtým bol porazený vo finále na Regal Scottish Open v 1999, na British Open v 2001, na Majstrovstvách sveta v 2004 a Malta Cupe v 2005.

Svoju jedinú súťažnú 147 dosiahol v roku 1999 a British Open.

### Majster sveta 2006
Dott začal svoju cestu hladkým víťazstvom nad bývalým svetovým šampiónom Johnom Parrottom 10-3  a v druhom kole si poradil s veteránom Nigelom Bondom 13-9. Vo štvrťfinále sa stretol s Austrálčanom Neilom Robertsnom a po vedení 12-8 Robertson vyrovnal na 12-12 no Dott vyhral v tesnom rozhodujúcom frame a teda aj celkovo 13-12. V semifinále sa stretol s dvojnásobným šampiónom Ronniem O'Sullivanom s ktorým hral vyrovnanú partiu do druhej časti, po ktorej bolo 8-8. V tretej dokázal Ronnie uhrať iba jeden frame a tak Graeme vyhral ľahko 17-11.

Dott sa vo finále stretol s Petrom Ebdonom, s ktorým bojoval o 200 000£. Poslednú session zápasu začal Dott vedením 15-7 ale Ebdon vyhral šesť framov a zredukoval svoj deficit len na dva framy. Graeme nakoniec vyhral 18-14. Toto finále bolo najdlhším zápasom histórie a tiež zápasom s najneskorším koncom. Predchádzajúcim držiteľom rekordu bol finálový zápas Majstrovstiev sveta 1985 medzi Stevom Davisom a Dennisom Taylorom, ktorý skončil o 00:19 (GMT). Zápas Dott-Ebdon sa skončil ešte o polhodinu neskôr. Zápas trval tak dlho hlavne preto, lebo obe predpoludňajšie časti sa hrali len na šesť framov na rozdiel od iných turnajov, kde sa hrá na osem. Navyše 74 minútový 27. frame bol najdlhším framom histórie Majstrovstiev sveta. Prekonali 70 minútový rekord Kanaďana Cliffa Thorburna a Walesan Douga Montjoya, hráčov 80. rokov.

## Externé odkazy
* ["Small talk: Graeme Dott" Trivia interview by ''[The Guardian]'', 14. február 2003]
* Global Snooker Centre profile

Kategória:Škótski snookeristi
Blunted on Reality

***Blunted on Reality*** je debutový album americkej skupiny The Fugees.

## Zoznam skladieb
# „Introduction“ - 1:13
# „Nappy Heads“ - 4:29
# „Blunted Interlude“ - 6:49
# „Recharge“ - 5:11
# „Freestyle Interlude“ - 1:07
# „Vocab“ - 5:02
# „Special News Bulletin Interlude“ - 0:20
# „Boof Baf“ - 5:09
# „Temple“ - 4:02
# „How Hard Is It?“ - 3:52
# „Harlem Chit Chat Interlude“ - 0:49
# „Some Seek Stardom“ - 3:43
# „Giggles“ - 4:20
# „Da Kid from Haiti Interlude“ - 0:59
# „Refugees on the Mic“ - 4:57
# „Living Like There Ain't No Tomorrow“ - 4:01
# „Shout Outs from the Block“ - 9:16
# „Nappy Heads“ - 5:22

## Single
* „**Boof Baf**“ 
** Vydaný: 19. október, 1993 
** B-strana: "Living Like There Ain't No Tomorrow" 
* „**Nappy Heads**“ 
** Vydaný: 26. júl, 1994 
** B-strana: „Some Seek Stardom“ 
* „**Vocab**“ 
** Vydaný: 8. november, 1994 
** B-strana: „Refugees on the Mic (Remix)“, „Nappy Heads (Mad Spider Mix)“ 

## Rebríčky
### Album

### Single

Kategória:Albumy The Fugees
Kategória:Hudobné albumy z 1994
Kategória:Debutové albumy
Zoznam obcí v Poľsku

thumb|right|Gminy v Poľsku

Toto je zoznam **obcí** (gmín, sg. gmina) v Poľsku.

;Skratky názvov vojvodstiev
**DŚ:** dolnosliezske, **KP:** kujavsko-pomoranské, **LB:** lubelské, **LS:** lubuské, **ŁD:** lodžské, **MP:** malopoľské, **MZ:** mazovské, **OP:** opolské, **PK:** podkarpatské, **PL:** podlaské, **PM:** pomoranské, **ŚL:** sliezske, **ŚK:** svätokrížske, **WM:** varmsko-mazurské, **WP:** veľkopoľské, **ZP:** západopomoranské.

;Skratky druhov obcí
**m:** mestská gmina, **mw:** mestsko-vidiecka gmina, **w:** vidiecka gmina

## A

## B

## C

## Ć
*gmina Ćmielów (mw, ŚK)

## D

## E

## F

## G

## H

## I

## J

## K

## L

## Ł

## M

## N

## O

## P

## R

## Sziparowka

## Ś

## T

## U

## W

## Z

## Ż

## Pozri aj
* Zoznam miest v Poľsku


Kategória:Administratívne členenie Poľska
IFRS 5

**IFRS 5: Dlhodobý majetok držaný na predaj a ukončené činnosti** (v úvodnom zozname Nariadenia ES 1725/2003 omylom preložené ako "Viazané aktíva držané na predaj a prerušené operácie") je jeden z Medzinárodných štandardov finančného vykazovania. Nahradil Medzinárodný účtovný štandard IAS 35 – Ukončované činnosti. Uplatňuje sa od 1. januára 2005.

Cieľom tohto štandardu je stanovenie: 
* ako sa má účtovať dlhodobý majetok, ktorý spoločnosť drží s cieľom predať 
* prezentácia a zverejňovanie ukončených činností.

## Dlhodobý majetok na predaj
Spoločnosť klasifikuje dlhodobý majetok ako majetok na predaj v tom prípade, ak ekonomický benefit z tohto majetku nebude vyplývať z jeho používania, ale z jeho predaja. V takom prípade sa tento majetok prestane odpisovať a zároveň ho spoločnosť prestane používať. Oceňuje sa buď účtovnou zostatkovou hodnotou alebo trhovou hodnotou zníženou o náklady na predaj, podľa toho, ktorá cena je nižšia.

Aby sa dlhodobý majetok mohol klasifikovať ako majetok na predaj, musí byť splnených niekoľko podmienok:
* majetok musí byť k dispozícii k okamžitému predaju v jeho súčasnom stave,
* predaj musí byť veľmi pravdepodobný (manažment sa zaviaže majetok predať a existuje aktívny trh),
* predaj sa očakáva do 12 mesiacov, odkedy sa klasifikuje ako "na predaj",
* neočakáva sa, že plán predaja sa zruší alebo významne zmení.

Aktíva na predaj sa v Súvahe vykazujú osobitne ako obežné aktíva.

## Ukončené činnosti
Ukončená činnosť je komponent účtovnej jednotky, ktorý sa buď vyradil, alebo sa preklasifikoval ako majetok držaný na predaj a zároveň:
* predstavuje oddelené odvetvie podniku alebo geografickej oblasti podnikania,
* tvorí súčasť jediného koordinovaného plánu vyradenia oddeleného a dôležitého odvetvia podniku alebo geografickej oblasti podnikania, 
* alebo ide o dcérsku spoločnosť, ktorá bola kúpená výlučne s cieľom predať ju.

## Externé odkazy
* Nariadenie 1725/2003 v platnom znení v júni 2007, slovenská verzia; obsahuje ako Prílohu IFRS
*http://www.iasb.org/NR/rdonlyres/FB2F41EE-F425-4C9F-B317-2D8D7003BBB7/0/IFRS5.pdf 
* Štandard na stránkach spoločnosti Deloitte (v angličtine)

Kategória:Účtovníctvo
Graciola lekárska

**Graciola lekárska** (lat. *Gratiola officinalis*) je rastlina z čeľade krtičníkovité (*Scrophulariaceae*).

## Zdroj
*

## Iné projekty

Kategória:Krtičníkovité
Kategória:Zákonom chránené rastliny na Slovensku
Fountain of Tears

**Fountain of Tears** je americká hudobná skupina založená v roku 1995, hrajúca progresívny metal s prvkami gotického rocku.

## Zostava
* Vonnie King – spev
* Jeff King – klávesy
* Mike DiDonato – gitara
* Erik Ney – basgitara
* Joey Daub – bicie

### Bývalí členovia
* Anna DeRose – spev

## Diskografia
### Albumy
* *[[Fountain of Tears (album)|Fountain of Tears]]* (1999)
* *[[Fate (album)|Fate]]* (2007)

### Demá
* Fountain of Tears (2003)

## Externé odkazy
* Oficiálna stránka  
* 


Kategória:Gotickometalové hudobné skupiny USA
Kategória:Progresívnometalové hudobné skupiny USA
Kategória:Hudobné skupiny z 1995
Brest (Bielorusko)

**Brest** (, ; historický názov ***Brest-Litovsk***) je mesto v juhozápadnom Bielorusku, administratívne centrum Brestskej oblasti a Brestského okresu. Má 350&nbsp;616 obyvateľov.

Mesto sa nachádza v juhozápadnej časti oblasti pri sútoku riek Muchavec a Západný Bug, na štátnej hranici s Poľskom. Je významnou križovatkou železničnej a cestnej dopravy, riečny prístav na rieke Muchavec.

## Dejiny
História mesta je spojená s jeho dôležitou polohou blízko hraníc troch krajín; Bieloruska, Poľska a Ukrajiny.

Mesto je známe tým, že tu bola v roku 1596 uzatvorená Brestská únia, ktorou Kyjevská pravoslávna metropolia obnovila svoju jednotu s Katolíckou cirkvou.

V roku 1915, počas prvej svetovej vojny, bolo mesto vypálené ustupujúcimi ruskými jednotkami. Dňa 3. marca 1918 bola v meste podpísaná mierová zmluva medzi Ruskom a Nemeckom, známa ako brestský alebo brest-litovský mier.

Počas Poľsko-sovietskej vojny sa v februári 1919 dostal vtedajší Brest-Litovsk pod kontrolu Poliakov. Dňa 2. augusta 1920 ho pri protiofenzíve získala Červená armáda, ale 18. augusta ho po porážke v bitke pri Varšave získali Poliaci späť. Po skončení Rižských jednaní zostal súčasťou poľského územia. V tej dobe bolo mesto premenované na Brest nad Bugom (Брест-над-Бугом) a stalo sa centrom Poleského vojvodstva.

Dňa 14. septembra 1939 pri útoku na Poľsko do mesta vstúpil nemecký XIX. motorizovaný zbor. Ráno 17. septembra sa Nemcom Brestská pevnosť vzdala. Dňa 22. septembra Nemci Brest odovzdali na spoločnej slávnostnej prehliadke do rúk sovietskej 29. tankovej brigády.

Dňa 22. júna 1941 bolo mesto ako jedno z prvých vystavené útoku nacistických vojsk. Napriek tomu, že bolo mesto v priebehu dňa obkľúčené, sa jednotky držiace Brestskú pevnosť vytrvale bránili. Poslední obrancovia sa vzdali do nemeckých rúk v novembri, niekoľko mesiacov po tom, čo si bol vzdorujúcu pevnosť pozrieť osobne Hitler. Počas nemeckej okupácie zahynulo 40&nbsp;000 obyvateľov mesta.

Mesto bolo oslobodené 28. júla 1944 počas lublinsko-brestskej operácie vojskami 1. bieloruského frontu. Podľa výsledkov Jaltskej konferencie vo februári 1945 bol Brest pričlenený k Bieloruskej SSR a stal sa súčasťou ZSSR.

8. mája 1965 bol Brestskej pevnosti udelený titul hrdinská pevnosť.

## Partnerské mestá

zdroj: 

## Referencie

## Iné projekty


Kategória:Mestá v Bielorusku
Kategória:Brestská oblasť
Paracetamol

**Paracetamol** je liečivá látka s analgetickými a antipyretickými účinkami. Z chemického hľadiska ide o derivát anilínu.

## Mechanizmus účinku
Paracetamol je centrálne pôsobiaca látka, inhibuje COX-3 (cyklooxygenázu typu 3) v hypotalame (antipyretický účinok) a nepriamo pôsobí na sérotonínové 5-HT3-receptory v mieche (analgetický účinok). Nástup účinku je do 30 minút od podania.

## Nežiaduce účinky
Oxidačný produkt metabolizmu paracetamolu je hepatotoxický, preto paracetamol je vo vyšších dávkach (už 1015 g) vyvoláva zlyhanie pečene, ktoré môže skončiť smrťou. V bežných dávkach sa môže niekedy objaviť aj alergická kožná reakcia, ďalším nežiaducim účinkom je aj spavosť. Jeho protilátkou je acetylcysteín, ktorý sa Michaelovou adíciou viaže na α,β-nenasýtený ketón vznikajúci oxidáciou paracetamolu, čím inaktivuje toxické účinky tohto metabolitu paracetamolu.

## Dávkovanie
Dospelým a mladistvým sa podáva 5001 000 mg paracetamolu v časovom odstupe najmenej 4 hodín. Maximálna jednorazová dávka 1 000 mg paracetamolu, maximálna denná dávka 4 000 mg paracetamolu (pri dlhodobej liečbe, nad 10 dní, nesmie denná dávka prekročiť 2 500 mg).
Deťom sa podáva 250500 mg paracetamolu v časovom odstupe najmenej 6 hodín. Pri predávkovaní hrozí zlyhanie pečene.

## Lieková forma
Užíva sa perorálne (tablety, sirup) alebo per rectum (čípky). Na Slovensku registrované lieky s účinnou látkou paracetamol sú: *Acifein, Ataralgin, Coldrex Horúci nápoj ([[citrón]], citrón s [[med]]om, čierne ríbezle), Coldrex (Junior, Junior Citrón, MaxGrip Lemon, Nočná Liečba, Sirup, Tablety), Daleron Cold3, Doreta (na lekársky predpis), Excedrin, Fervex (pre deti, pre dospelých, pre dospelých bez cukru), Korylan, Medipyrin, Mexalen, Mexavit, Panadol, Panadol (Baby, Extra, Extra Rapide, Femina, Junior, Paracetamolum, Plus Grip, Rapide, Ultra, Ultra Rapide), Paralen, Paralen (500 Sup, Extra, Grip, Hot Drink, Plus, Sus), Paramax-Cod (na lekársky predpis), Perfalgan (na lekársky predpis), Solpadeine, Spasmopan (na lekársky predpis), Theraflu Prechladnutie a chrípka, Trigrip, Ultracod (na lekársky predpis), Valetol, Zaldiar (na lekársky predpis).*

## Iné projekty

## Zdroje
* Dagmar Lincová, Hassan Farghali a kol. *Základní a aplikovaná farmakologie.* Semily: Galén; Praha: Karolinum, 2002, s. 276.
* Kol. *Pharmindex Brevíř 2005*, Praha: MediMedia, 2005, s. 183n.

Kategória:Analgetiká
Kategória:Antipyretiká
Kategória:Základné a špeciálne esenciálne liečivá podľa WHO
Kategória:Fenoly
Všeobecná cirkulácia atmosféry

**Všeobecná cirkulácia atmosféry** je prevládajúce prúdenie vzduchu v rozsiahlej oblasti zemského povrchu.

Hlavným dôvodom vzniku všeobecnej cirkulácie vzduchu je:
*nerovnomerná intenzita radiácie zemského povrchu,
*nehomogenita zemského povrchu(rozloženie morí, oceánov a pevniny),
*rotácia Zeme (Coriolisova sila),
*trenie vzduchu pri prúdení,

Všeobecná cirkulácia vzduchu je charakteristická:
*horizontálny pohyb vzduchu je rýchlejší ako vertikálny,
*zonálne prúdenie prevláda nad meridionálnym,
*je charakteristická vírivým pohybom, nie stacionárnym.

Na lepšie pochopenie globálnej cirkulácie vzduchu sa používajú tri modely atmosféry:
*Cirkulácia v homogénnej neotáčajúcej sa zemeguli
*Cirkulácia v homogénnej otáčajúcej sa zemeguli
*Cirkulácia v nehomogénnej otáčajúcej sa zemeguli (reálna cirkulácia)

## Pozri aj
*Pasátová cirkulácia
*Monzúnová cirkulácia
*Fén
*Bóra

Kategória:Meteorológia
Pečeňovník trojlaločný

**Pečeňovník trojlaločný** (*Hepatica nobilis*) je rastlina z čeľade iskerníkovité (*Ranunculaceae*).
Trvalka vysoká asi . Vyskytuje sa v listnatých lesoch, krovinách, väčšinou na vápencovom podklade.

## Synonymá
* *Hepatica triloba* Gilib.
* *Anemone hepatica* L.

## Zdroj
*

## Iné projekty

Kategória:Iskerníkovité
Kategória:Rastliny s fialovými kvetmi
Kategória:Trvalé rastliny
Kategória:Lesné byliny
Blen čierny

**Blen čierny** (*Hyoscyamus niger*) je rastlina z čeľade ľuľkovité (*Solanaceae*).

Celá rastlina je smrteľne jedovatá. Príznaky otravy sú podobné ako pri ľuľkovci zlomocnom.

## Opis
Dorastá do výšky 80 centimetrov. Má hranatú, lepkavú byľ. Listy sú podlhovasté a laločnaté. Kvety sa objavujú od júna do októbra, majú žltú farbu a nepríjemnú vôňu. Plodom je tobolka.

Blen je burinnou rastlinou.

## Toxicita
left|náhľad
Celá rastlina je jedovatá, najviac jej semená. Obsahuje okrem iného Hyoscyamín a atropín. Po požití je nutné zavolať lekársku pomoc a vyvolať zvracanie.

## Použitie
Už v dobách starovekého Grécka bola rastlina používaná na utíšenie bolestí, uspávanie a vyvolávanie halucinácií. Často ju využívali vrahovia ako účinný jed. V súčasnosti sa použitie v ľudovom liečiteľstve neodporúča – pre jeho veľkú jedovatosť.

## Referencie

## Zdroj
*

## Iné projekty

Kategória:Ľuľkovité
Kategória:Jedovaté rastliny
Kategória:Flóra na Slovensku
Pescennius Niger

náhľad|Pescennius Niger na minci
**Gaius Pescennius Niger Iustus** (* asi 140 – † 194) bol rímsky uzurpátor cisárskeho trónu v rokoch 193 až 194. Meno „Niger“ (čierny), bolo kontrastným pomenovaním oproti jednému z jeho rivalov Clodiovi Albinovi (albinus znamenalo biely).
Pescenius pochádzal zo starej jazdeckej italskej rodiny.

Keď v roku 192 zomrel cisár Commodus ako bezdetný predstaviteľ dynastie Antoninovcov, začal sa po dlhšej dobe opäť otvorený boj o cisársky trón. V nasledujúcom roku bol rímsky veliteľ východných légií, Pescennius Niger, vyhlásený svojimi oddielmi za nového imperátora ríše. Niger dovtedy pôsobil ako guvernér provincie Sýria. Pod jeho vplyv sa čoskoro dostali aj provincie Egypt a Ázia. Samotné vyhlásenie za cisára bolo však iba prázdne gesto, pretože senát v Ríme ho za platného cisára nikdy neuznal a počas svojej vlády Niger nikdy do Ríma nezavítal (z pochopiteľných dôvodov). Namiesto neho sa stal cisárom Septimius Severus, ktorý nástupom na trón založil novú dynastiu – dynastiu Severovcov (193 – 235). Septimius Severus, potom čo usporiadal situáciu v Ríme, kde odstránil cisára Didia Iuliana sa so svojim početným vojskom v roku 194 vypravil na východ a Nigera po sérii vojenských stretov porazil v rozhodujúcej bitke pri meste Issos (neďaleko mesta Antiochia). Niger zahynul, keď sa chcel preplaviť cez Bospor do Európy.
## Iné projekty

Kategória:Cisári starovekého Ríma
Kategória:Zavraždení vládcovia
.info

**.info** (**info**rmation) je generická doména najvyššej úrovne (gTLD), ktorá sa používa v internetovom systéme názvov domén. Založená bola v roku 2001.
Johann Bernhard Fischer von Erlach

[thumb|[Schönbrunn, sídlo cisára Jozefa&nbsp;I.]]
**Johann Bernhard Fischer von Erlach** (od roku 1696 písaný s prívlastkom "von Erlach") (* 20. júl 1656, Graz, Rakúsko† 5. apríl 1723, Viedeň) bol pravdepodobne najvplyvnejší rakúsky architekt barokovej éry; otec architekta Josepha Emanuela Fishera von Erlach.

Študoval u svojho otca, vidieckeho remeselníka, a neskôr ako 16-ročný pokračoval v štúdiu v Ríme. Nasledujúcich 16 rokov strávil v Taliansku - v Ríme sa pripojil k dielni svojho rakúskeho priateľa Johanna Paula Schora a veľkého Giana Lorenza Berniniho, ktorý mu poskytol množstvo príležitostí, aby mohol študovať antické aj moderné sochárstvo a architektúru, a neskôr sa presťahoval do Neapolu. Do Rakúska sa vrátil až v roku 1687, kedy bol uvedený ako módny a vyhľadávaný architekt. Získal množstvo objednávok, ktoré prichádzali tak od kráľovskej rodiny, ako aj od najvyšších vrstiev aristokracie. Jeho porozumenie pre barokovú architektúru mu v roku 1687 zabezpečilo kľúčovú pozíciu dvorného architekta, ktorú si udržal počas vlády troch cisárov.

## Výber z jeho prác
* Zámok Schönbrunn, Viedeň
* kostol Karlskirche
* mauzóleum Ferdinanda II., Graz
* Parnasova fontána, Brno
* kostol sv. Trojice, Salzburg
* univerzitný kostol, Salzburg
* zámok Clam-Gallas, Praha
* španielska jazdecká škola, Viedeň
* Schwarzenberský palác vo Viedni - stavbu dokončil

## Referencie

## Literatúra
* Hans Aurenhammer: *J.B. Fischer von Erlach*, 1973.

## Iné projekty

## Externé odkazy
* Informácie na Austria.org

Kategória:Rakúski architekti
Kategória:Barokoví architekti
Kategória:Osobnosti na rakúskych poštových známkach
Kategória:Osobnosti z Grazu
Zersenay Tadese

**Zersenay Tadese** (* 8. február 1982, Adi Bana) je eritrejský atletický vytrvalec. Na olympiáde v Aténach v roku 2004 získal bronzovú medailu v behu na 10 000 metrov.

Je majstrom sveta v polmaratóne z talianskeho Udine z roku 2007.

## Úspechy

## Referencie

## Iné projekty

## Externé odkazy
* IAAF profil

Kategória:Eritrejskí atléti
Kategória:Eritrejskí olympionici
Kategória:Eritrejskí bežci na 5 000 m
Kategória:Eritrejskí bežci na 10 000 m
Kategória:Bežci na 5 000 m
Kategória:Bežci na 10 000 m
Kategória:Eritrejskí bronzoví olympijskí medailisti
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Kategória:Atléti na Letných olympijských hrách 2016
Kategória:Atléti na Letných olympijských hrách 2012
Ivan Chodák

MUDr. **Ivan Chodák** (* 3. február 1914, Dolný Kubín† 14. február 1994, Bratislava) bol slovenský športovec a lekár.  

## Život
Bol výborným športovcom, zároveň patril k najlepším študentom na Lekárskej fakulte Univerzity Komenského v Bratislave. Za doktora medicíny bol promovaný v roku 1938. Patril k najznámejším a najnavštevovanejším bratislavským lekárom chorôb ušných, nosných a krčných. Dlhé roky bol „oravským richtárom“ v Bratislave.

Preslávil sa futbalovým umením a džentlmenským športovým vystupovaním. S futbalom začínal v Dolnom Kubíne. Počiatkom roka 1935 ho prepožičali do FC Vrútky, na jeseň krátky čas pobudol vo VŠ Bratislava. Prvé ligové stretnutie za klubové farby I. Československý ŠK Bratislava zahral 1. decembra 1935 proti Teplitzer FK. V lige odohral Ivan Chodák 193 zápasov, dal 23 gólov, okrem brankárskeho vystriedal všetky hráčske posty. Bohatstvo futbalového umenia ukázal jedenásťkrát ako reprezentant Slovenska. Aktívnu futbalovú kariéru ukončil v roku 1946. Za postoj k hre, spoluhráčom, rozhodcom, divákom, ale predovšetkým k súperovi mal prívlastok „rytier v kopačkách“. Za celú bohatú športovú kariéru nebol ani raz vylúčený, dokonca ani napomínaný. Okrem futbalu sa venoval aj iným športom. Za VŠ Bratislavu behal na pretekoch trate od 800 do 5 000 m, venoval sa i skoku do výšky. Majstrovsky hral i na tenisových dvorcoch, patril k vynikajúcim plavcom. V roku 1934 získal v behu na lyžiach titul akademického majstra Československa, ktorý mu zabezpečil účasť na zimných svetových hrách študentstva vo švajčiarskom St. Moritzi. V behu na 18 km obsadil 3. mesto. Ako študent hral ľadový hokej za VŠ Bratislava a ŠK Bratislava. Dvakrát bol majstrom Slovenska, dva razy hral vo finále. Za vybrané mužstvo Slovenska nastúpil tri razy. Po príchode Hildy Múdrej do Bratislavy bol jej prvým krasokorčuliarskym partnerom. Počas 25 rokov trénoval všetky družstvá Slovana – od áčka cez dorastencov až po neregistrovaných. Od roku 1994 Slovenský futbalový zväz pravidelne udeľuje *Cenu fair play MUDr. Ivana Chodáka*. Miestom vyhlasovania je Dolný Kubín.

## Rodina
* manželka Oľga Chodáková, choreografka a televízna režisérka
* dcéra Mgr. art. Oľga Janíková, televízna a rozhlasová režisérka
* syn prof. Ing. Ivan Chodák, DrSc., chemik
* zať Mgr. art. Pavol Janík, PhD., spisovateľ

## Literatúra
* Psotka, J.: MUDr. Ivan Chodák, rytier v kopačkách. Šport press Bratislava 1999, ISBN 8085742101.
* Zdenka Letenayová: Šport a osobnosti (SZTK – Múzeum telesnej kultúry v SR, Bratislava 2008) ISBN 978-80-970058-6-3
* Zdenka Letenayová, Viliam Karácsony: Ivan Chodák (SZTK – Múzeum telesnej kultúry v SR, Bratislava 2014) 

## Externé odkazy
*Národná encyklopédia športu
*Profile at Weltfussball
*UEFA.com
*EU.FOOTBALL.INFO
*National Football Teams
*Ivan Chodák – futbalista s visačkou fair play
*Storočnica MUDr. Ivana Chodáka
*IVAN CHODÁK – KNIHA – čítajte v slovenčine a v angličtine 

Kategória:Slovenskí lekári
Kategória:Slovenskí futbalisti
Kategória:Slovenskí hokejisti
Kategória:Osobnosti z Dolného Kubína
Churandy Martina

**Churandy Martina** (* 3. júl 1984, Willemstad, Curaçao, Holandské Antily) je holandský šprintér na 100 m mužov a 200 m. 13. mája 2006 bežal na 100 m čas 9,76 s., ale s nedovolenou podporovou vetra + 6,1 m/s.

Reprezentoval Holandské Antily do roku 2010, keď zanikli, odvtedy reprezentuje Holandsko.

## Vrcholové podujatia
### Osaka 2007
Vo finálovom behu na 100 m si časom 10.08 s. vybojoval 5. miesto. Na 200 m skončil takisto piaty, časom 20.27 s.

## Referencie

## Iné projekty

## Externé odkazy
* IAAF atlét

Kategória:Bežci na 100 m Holandských Antíl
Kategória:Holandskí bežci na 100 m
Kategória:Bežci na 200 m Holandských Antíl
Kategória:Holandskí bežci na 200 m
Kategória:Majstri Európy v atletike
Kategória:Holandské osobnosti curaçajského pôvodu
Kategória:Holandskí olympionici
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Kategória:Atléti na Letných olympijských hrách 2012
Kategória:Atléti na Letných olympijských hrách 2016
Martina

**Martina** môže byť:

* mučenica v starovekom Ríme (3. storočie), svätica, pozri Svätá Martina
* ženské meno, pozri Martina (prvé meno)
* druhá manželka byzantského cisára Herakleia, pozri Martina (Byzantská ríša)
* dedina vo švajčiarskom kantóne Graubünden, časť obce Tschlin, pozri Martina (Tschlin)
* loď, ktorá havarovala v hamburskom prístave (1984), pozri Martina (loď)
* literárne dielo Huga von Langensteina (13. storočie), pozri Martina (von Langenstein)
* hudobný album Martiny McBridovej, pozri Martina (hudobný album)
* planétka, pozri 981 Martina
* priezvisko, pozri Martina (priezvisko), napr.:
** Cuco Martina (* 1989), curaçajský futbalista
** Churandy Martina (* 1984), holandský atlét

## Pozri aj
* La Martina – argentínsky výrobca odevov
* A.C. Martina – taliansky futbalový klub
* Martinka 
* Martin 
* Martino 
* Martinová
UTC-08:00

thumb|UTC-08:00
**UTC-8** je skupina časových pásiem, ktoré od Coordinated Universal Time oddeľuje 8 hodín. UTC je kompromisné skrátené označenie anglického výrazu Coordinated Universal Time, koordinovaný svetový čas. Niekedy je nazývaný aj ako Zulu time.

Kategória:Časové pásma
Eduard Schreiber

**Eduard Schreiber** (* 25. máj 1876, Viedeň – † 17. január 1962, Schönaich) bol slovenský priekopník kinematografie.

Syn podnikateľa Jozefa Schreibera st.. Od roku 1896 začal pracovať v Lednických Rovniach na veľkostatku svojho otca. Na veľkostatku urobil veľké reformy. Zaviedol nové technologické postupy a výrazne ho modernizoval. Aktívne tiež podporoval kultúrny a spoločenský život v Lednických Rovniach. Prispel aj k rozvoju slovenskej kinematografie. Natočil niekoľko krátkych dokumentárnych filmov z okolia Lednických Rovní (*Leto na Váhu*, *Kriket*, *Rúbanie ľadu*, a ďalšie). V roku 1910 natočil svoj jediný hraný film z prostredia miestneho parku *Únos*, ktorý sa stal prvým hraným filmom na Slovensku.

## Referencie


Kategória:Narodenia v 1876
Kategória:Úmrtia v 1962
Kategória:Slovenskí kameramani
Kategória:Osobnosti z Viedne
Laibach

**Laibach** je slovinská hudobná skupina, ktorá hrá industriálnu a experimentálnu hudbu. Skupina bola založená v roku 1980, názov *Laibach* je nemecký názov slovinského hlavného mesta Ľubľana. Laibach tvorí hudobnú časť umeleckého hnutia NSK.

## Vybraná diskografia
* *Laibach* (Ropot, Ľubľana, 1985/1995)
* *Rekapitulacija 1980–1984* (Walter Ulbricht Schallfolien, Hamburg, 1985/1987)
* *Neue konservatiw* (live; Semi legal, Hamburg, 1985)
* *Nova Akropola* (Cherry Red, Londýn, 1985/1987)
* *The Occupied Europe Tour 83–85* (live; Side Effects Rec., Londýn, 1986/1990)
* *Opus dei* (Mute Rec., Londýn, 1987)
* *Slovenska Akropola* (Ropot, Ľubľana, 1987/1995)
* *Krst pod Triglavom – Baptism* (Walter Ulbricht Schallfolien, Hamburg, 1987, Hamburg / Sub Rosa, Brusel, 1988)
* *Let It Be* (Mute Rec., Londýn, 1988)
* *Macbeth* (Mute Rec., Londýn, 1990)
* *Sympathy for the Devil* (Mute Rec., Londýn, 1990)
* *Kapital* (Mute Rec., Londýn, 1992)
* *Ljubljana–Zagreb–Beograd* (The Grey Area/Mute Rec., Londýn, 1993)
* *NATO* (Mute Rec., Londýn, 1994)
* *Occupied Europe NATO Tour 1994–95* (The Grey Area/Mute Rec., Londýn, 1996)
* *Jesus Christ Superstars* (Mute Rec., Londýn, 1996)
* *Laibach* (NSK Recordings, Londýn, 1999)
* *Neue konservatiw* (druhé vydanie; Cold Spring Records, 2003)
* *WAT* (Mute Rec., Londýn, 2003)
* *Anthems* (Mute Rec., Londýn, 2004)
* *Volk* (Mute Rec., Londýn, 2006)
* *Iron Sky* (Mute Rec., Londýn, 2012)
* *An Introduction To… Laibach / Reproduction Prohibited *(Mute Rec., Londýn, 2012)
* Spectre (Mute Rec., Londýn, 2014)

## Iné projekty

## Externé odkazy
* Oficiálne stránky
* Pavel Uretšlégr: Laibach – největší hvězdy východního bloku!?, 12. 12. 2007, Muzikus.cz

Kategória:Slovinské hudobné skupiny
Kategória:Industriálne hudobné skupiny
Kategória:Experimentálne hudobné skupiny
Memorial Cup

**Memorial Cup**  je vyvrcholením každého súťažného ročníka Canadian Hockey League (CHL), ktorého sa stále zúčastňujú všetci traja víťazi líg (WHL, OHL, QMJHL) a tiež domáci tím. Tento turnaj je v zámori ostro sledovaný a zaraďuje sa k najvýznamnejším športovým podujatiam v Kanade. Zisk Memorial Cupu sa v mládežníckom veku prirovnáva ku Stanley Cupu. Trofej sa udeľuje od roku 1919 a najviackrát ju vybojovali tímy Kamloops Blazers a Oshawa Generals.

## Zoznam držiteľov

### 1972 - 1982
::Majster je vyznačený **tučne**, finalista *kurzívou.*

### 1983 - súčasnosť
:Majster je vyznačený **tučne**, finalista *kurzívou.*

## Externé odkazy
* Memorial Cup

Kategória:Canadian Hockey League
Pascal Dupuis

**Pascal Dupuis** (* 7. apríl 1979, Laval, Kanada) je bývalý kanadský hokejista. Naposledy bol hráčom klubu NHL Pittsburgh Penguins.

So svojou hokejovou kariérou začínal v klube Rouyn-Noranda Huskies v juniorskej súťaži QMJHL. Odohral tu štyri sezóny, nebol draftovaný. 18. augusta 2000 podpísal zmluvu s klubom NHL Minnesota Wild. Počas svojej prvej sezóny odohral v NHL len štyri zápasy, väčšinu sezóny hral na farme Cleveland Lumberjacks v IHL.

Počas lockoutu odohral Dupuis osem zápasov vo švajčiarsku za tím HC Ajoie. Vo februári 2007 bol súčasťou prestupu do New Yorku Rangers, opačným smerom putoval Adam Hall. 27. februára 2007 bol vymenený opäť, tentokrát sa jeho novým klubom stala Atlanta Thrashers.

Pred koncom prestupového obdobia v sezóne 2007-08 bol spoločne s Mariánom Hossom vymenený do klubu Pittsburgh Penguins. V roku 2009 získal s tímom Pittsburgh Penguins Stanley cup.

## Externé odkazy
* 

Kategória:Kanadskí hokejisti
Kategória:Hráči Minnesota Wild
Kategória:Hráči Atlanta Thrashers
Kategória:Hráči Pittsburgh Penguins
Kategória:Víťazi Stanleyho pohára
Kategória:Osobnosti z Lavalu
Roháčka (Čierna hora)

**Roháčka** () je najvyšší vrch pohoria Čierna hora, geomorfologického celku Slovenského rudohoria. Vrch leží približne  severne od Margecian. 

## Poloha
Nachádza sa na severnom okraji pohoria, v centre rovnomenného podcelku. Leží na hranici Prešovského a Košického kraja, na rozhraní okresov Prešov a Gelnica, v katastri obcí Klenov a Margecany. Vrch sa vypína medzi obcami Margecany (juh), Klenov (východ), Hrabkov (sever) a Kluknava (západ), v povodí Hornádu. 

## Opis
Vrch je súčasťou výrazného masívu, situovaného na severnom okraji Čiernej hory. Predstavuje najvyššiu časť pohoria, pričom horský chrbát pokračuje severným a severozápadným smerom, kde je niekoľko kót, presahujúcich , ako aj len nepatrne nižšia Čierna hora (). Juhozápadnú aj východnú časť vrchu odvodňujú prítoky Hornádu, severnú prítoky Krížovianky, ústiacej do Svinky. Prevažná časť vrchu je zalesnená a poskytuje len obmedzené výhľady.

### Výhľady
Vďaka nadmorskej výške a polohe sú z vhodných lokalít zaujímavé výhľady. Okrem okolitých vrchov možno pozorovať susedné pohoria a pri vhodných podmienkach i časť Vysokých a Nízkych Tatier, či iné vyššie vrchy.

## Prístup
* po  značke z obce Klenov alebo z Kluknavy
* po  značke z Margecian

## Referencie

## Pozri aj
* Zoznam vrcholov v Čiernej hore
* Čierna hora (pohorie na Slovensku)
* Roháčka (geomorfologický podcelok)

## Iné projekty

## Externé odkazy
* Poloha na turistickej mape
* Lokalizácia službou Google maps.

Kategória:Vrchy v Čiernej hore (pohorí na Slovensku)
Kategória:Tisícovky na Slovensku
Kategória:Vrchy v okrese Prešov
Kategória:Vrchy v okrese Gelnica
Maurice Greene (atlét)

**Maurice Greene** (* 23. júl 1974, Kansas City, Kansas, USA) bol bývalý americký šprintér, venujúci sa behu na 100 m, behu na 200 m a štafete na 4x100 metrov. 

Má dve zlaté medaily z olympijských hier a je aktuálnym spoludržiteľom svetového rekordu na 50 m spolu s Donovanom Baileyom. Do roku 2018 držal i svetový rekord na 60 m.

## Úspechy

## Referencie

## Iné projekty

## Externé odkazy
* IAAF atlét

Kategória:Bežci na 50 m USA
Kategória:Bežci na 60 m USA
Kategória:Bežci na 100 m USA
Kategória:Bežci na 200 m USA
Kategória:Majstri sveta v behu na 100 m
Kategória:Majstri sveta v behu na 200 m
Kategória:Olympijskí víťazi v behu na 100 m
Kategória:Olympijskí víťazi v behu na 4x100 m
Kategória:Olympijskí víťazi USA
Kategória:Strieborní olympijskí medailisti USA
Kategória:Bronzoví olympijskí medailisti USA
Kategória:Držitelia svetových rekordov
Kategória:Bývalí držitelia svetových rekordov
Kategória:Osobnosti USA afroamerického pôvodu
Kategória:Atléti afroamerického pôvodu
Kategória:Osobnosti z Kansas City (Kansas)
Kategória:Atléti na Letných olympijských hrách 2000
Kategória:Atléti na Letných olympijských hrách 2004
Tmb radio

TMB rádio je prvé založené tanečné rádio na Slovensku.
Počiatky sa datujú od roku cca 1994 kde názov ako taký ešte nemal podobu TMB rádio.
Rádio prešlo mnohými zmenami ,od FM terestreálneho vysielania neskôr prešlo na internetového poslucháča. Napriek veľkej komerčnej obľube radia ,zakladateľ a riaditeľ v jednej osobe ( DJ Turbo ) prerušil po rokoch a mnohých opletačkách so zákonom tikajúcej sa problematiky radia a jeho šírenia.
DJ Turbo sa naďalej venuje technickej sfére, tvorbe hudby a je zároveň úspešným producentom kultúrno spoločenských aktivít na Slovensku. Návrat úspešného radia TMB nevylučuje no ani nepotvrdzuje.
Kostol svätého Františka z Assisi (Karlova Ves)

**Kostol svätého Františka z Assisi** je rímskokatolícky kostol v bratislavskej mestskej časti Karlova Ves na Námestí sv. Františka 4. Je súčasťou kláštora rehole minoritovmenších bratov konventuálov. Táto rehoľa spravuje aj karloveskú farnosť sv. Michala, na území ktorej sa kostol aj kláštor nachádzajú.

Kostol bol postavený podľa návrhu švajčiarskeho architekta Justusa Dahindena. Výstavba kostola spolu s priliehajúcim kláštorom za začala v júni 2000. Dňa 9. marca 2002 novopostavený kostol slávnostne posvätil arcibiskup Ján Sokol. Nad oltárom je zavesená kópia kríža z kostola sv. Damiána. Kapacita kostola je približne 250 osôb.

## Referencie

## Pozri aj
* Kostol svätého Michala archanjela (Karlova Ves)

## Iné projekty

František z Assisi
Bratislava Karlova Ves
Bratislava Karlova Ves
Kategória:Karlova Ves
Silvánska ulica (Bratislava)

**Silvánska ulica** je ulica v Bratislave, v mestskej časti Karlova Ves. Tiahne sa od Levárskej ulice po Suchohradskú ulicu.

## Referencie

 
## Iné projekty

## Externé odkazy
* Silvánska ulica na mape Bratislavy

Kategória:Ulice v Karlovej Vsi
Spyridon Luis

**Spyridon Luis** alebo **Spyros Luis** (gr. , , * 12. január 1873, Atény, Grécko – † 26. marec 1940, Atény) bol grécky maratónec, ktorý vyhral na prvých olympijských hrách zlatú medailu v maratóne.

## Životopis
Spyridon Luis sa narodil ako jediný chlapec z piatich detí rodičov Athanasia a Kalomiry Louisových. V škole malý Spyridon nevynikal. Počas vojenskej služby (189395) si jeho atletický talent všimol major Papadiamantopoulos. Odporučil mu kvalifikáciu na olympijské hry. Tá mu vôbec nevyšla, skončil až 17. z 19. a nekvalifikoval sa, napriek tomu mu Papadiamantopoulos dokázal vybojovať miesto na štarte. A Louis preteky nakoniec vyhral.

## Úspechy

## Iné projekty

Kategória:Grécki maratónski bežci
Kategória:Olympijskí víťazi v maratóne
Kategória:Grécki olympionici
Kategória:Osobnosti na gréckych poštových známkach
Kategória:Osobnosti z Atén